**Ministru kabineta noteikumu projekta**

**„Grozījumi Ministru kabineta 2004. gada 17. februāra noteikumos Nr. 83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Veterinārmedicīnas likuma 26. panta pirmā daļa un 27. panta trešā daļa;  2) Komisijas 2018. gada 27. augusta Īstenošanas lēmums (ES) 2018/1205, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Komisijas Īstenošanas lēmums 2018/1205/ES). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr. 83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr. 83). Noteikumos Nr. 83 nepieciešams izdarīt grozījumus, lai ietvertu Komisijas Īstenošanas lēmuma 2018/1205/ES normas, kas attiecas uz Latvijas administratīvo teritoriju iekļaušanu Āfrikas cūku mēra riska zonās.  Kā norādīts Komisijas Īstenošanas lēmuma 2018/1205/ES pamatojumā, grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums 2014/709/ES), kas attiecās uz Latvijas administratīvajām teritorijām, kuras iekļautas Āfrikas cūku mēra riska zonās, tika izdarīti šādu apsvērumu dēļ:  1) 2018. gada augustā Āfrikas cūku mēra uzliesmojums tika novērots mājas cūkām Saldus novadā Latvijā. Šis Āfrikas cūku mēra uzliesmojums mājas cūku populācijā paaugstina riska līmeni, un tas būtu jāatspoguļo Īstenošanas lēmuma 2014/709/ES pielikumā. Tāpēc šis Āfrikas cūku mēra skartais Latvijas apgabals tagad būtu jānorāda minētā pielikuma III, nevis tā II daļā;  2) 2018. gada augustā Āfrikas cūku mēra gadījums tika novērots savvaļas cūkām Vaiņodes novadā Latvijā. Šis Āfrikas cūku mēra gadījums savvaļas cūku populācijā paaugstina riska līmeni, un tas būtu jāatspoguļo Īstenošanas lēmuma 2014/709/ES pielikumā. Tāpēc šis Āfrikas cūku mēra skartais Latvijas apgabals tagad būtu jānorāda minētā pielikuma II daļā, nevis tā I daļā.  Tāpat norādām, ka Pārtikas un veterinārais dienests nodrošina, ka pārtikas uzņēmumi (kautuves, gaļas pārstrādes uzņēmumi, medījumu apstrādes uzņēmumi, kaušanas pakalpojumu ņēmēji un gaļas piegādes uzņēmumi, mazumtirdzniecības uzņēmumi, kas nodarbojas ar neapstrādātu dzīvnieku izcelsmes produktu integrētu pārstrādi) (turpmāk – pārtikas uzņēmumi) un cūku sugas dzīvnieku īpašnieki vai turētāji, ja tie darbojas tajā Latvijas administratīvajā teritorijā, kas iekļauta Āfrikas cūku mēra riska zonās, ievēro Īstenošanas lēmumā 2014/709/ES noteiktās prasības.  Atbilstoši Īstenošanas lēmumam 2014/709/ES Āfrikas cūku mēra riska zonas ir noteiktas arī Igaunijā, Lietuvā, Polijā, Čehijā, Itālijā, Rumānijā un Ungārijā. Tā kā pārtikas aprites uzraudzība un kontrole ir katras atsevišķas dalībvalsts kompetence, Īstenošanas lēmuma 2014/709/ES pielikumu daļa, kas nosaka cūkgaļas apriti citās valstīs – Igaunijas, Lietuvas, Polijas, Čehijas, Itālijas, Rumānijas un Ungārijas noteiktajās administratīvajās teritorijās, nav adresēta Latvijai un par tās ieviešanu ir atbildīga citas dalībvalsts kompetentā iestāde.  Tā kā Pārtikas un veterinārajam dienestam nav kompetences aizliegt dzīvu cūku nosūtīšanu no citas dalībvalsts apgabaliem, kuros konstatēta Āfrikas cūku mēra infekcija, tiek svītrots noteikumu Nr. 83 4. pielikums, kas nosaka Āfrikas cūku mēra riska zonas Igaunijas Republikā, Lietuvas Republikā, Polijas Republikā, Čehijas Republikā, Itālijas Republikā, Rumānijas Republikā un Ungārijas Republikā. To apliecina arī tas, ka kopš 2017. gada 25. marta latviešu valodā “Eiropas Savienības Oficiālajā Vēstnesī” publicētajos Komisijas Īstenošanas lēmumos, kas groza Īstenošanas lēmumu 2014/709/ES (turpmāk – Komisijas Īstenošanas lēmums), minētie citu dalībvalstu vietvārdi un teritorijas nosaukumi netiek tulkoti latviešu valodā. Tādējādi turpmāk noteikumos Nr. 83 tiks noteiktas Āfrikas cūku mēra riska zonas, kas attiecas tikai uz Latvijas administratīvo teritoriju. Ņemot vērā minēto, noteikumu Nr. 83 tekstā tiek svītrota atsauce uz 4. pielikumu.  Papildus norādām, ka šī gada laikā “Eiropas Savienības Oficiālajā Vēstnesī” publicēti 18 Komisijas Īstenošanas lēmumi, kas precizēja Eiropas Savienības dalībvalstu vietvārdu un teritoriju nosaukumus, kuros tika konstatēti Āfrikas cūku mēra slimības gadījumi. Šo nosaukumu tulkošana latviešu valodā un latviskošana aizņem arvien vairāk laika, neļaujot laikus pieņemt noteikumu projektu, un rada lielu administratīvo slogu valsts pārvaldes institūcijām (tas norādīts šīs anotācijas II  sadaļas 3. punktā). Turklāt pārtikas apritē iesaistītie uzņēmēji un dzīvnieku īpašnieki latviskotos Eiropas Savienības dalībvalstu vietvārdus nevar izmantot, jo tie nav starptautiski atpazīstami.  No minētajiem 18 Komisijas Īstenošanas lēmumiem 14 Komisijas Īstenošanas lēmumos tika precizētas Latvijas Āfrikas cūku mēra riska zonas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:  1) lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 2018. gada 1. janvārī bija reģistrēti 4270 cūku sugas dzīvnieku īpašnieku (novietnes, kurās dzīvnieki tiek turēti gan komerciālos nolūkos, gan pašpatēriņam);  2) pārtikas uzņēmumiem – kautuvēm, gaļas pārstrādes uzņēmumiem, medījumu apstrādes uzņēmumiem, kaušanas pakalpojumu ņēmējiem un gaļas piegādes uzņēmumiem, mazumtirdzniecības uzņēmumiem, kas nodarbojas ar neapstrādātu dzīvnieku izcelsmes produktu integrētu pārstrādi, (turpmāk – pārtikas uzņēmumi). Pēc Pārtikas un veterinārā dienesta informācijas, Latvijā 2018. gada 15. augustā bija reģistrētas 83 kautuves, 123 gaļas pārstrādes uzņēmumi, 10 medījumu apstrādes uzņēmumu, 53 kaušanas pakalpojumu ņēmēji un gaļas piegādes uzņēmumi un 13 mazumtirdzniecības uzņēmumu, kas nodarbojas ar neapstrādātu dzīvnieku izcelsmes produktu integrētu pārstrādi;  3) Pārtikas un veterinārā dienesta inspektoriem, tiem īstenojot Āfrikas cūku mēra apkarošanas pasākumus;  4) valsts zinātnisko institūtu „Pārtikas drošības, dzīvnieku veselības un vides zinātniskais institūts „BIOR”” (turpmāk – institūts „BIOR””), tam veicot laboratoriskos izmeklējumus Āfrikas cūku mēra kontroles un apkarošanas gadījumā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums precizē noteikumos Nr. 83 noteiktās Āfrikas cūku mēra riska zonas Latvijā. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu mērķgrupai, ko veido fiziskas personas (dzīvnieku īpašnieki vai turētāji), gada laikā nepārsniedzot 200,00 *euro*, bet mērķgrupai, ko veido juridiskas personas (pārtikas uzņēmumi), kā arī valsts pārvaldes iestādes – Pārtikas un veterinārais dienests un institūts „BIOR””, – 2000,00 *euro*.  Aprēķins un monetārais novērtējums par administratīvajām prasībām valsts pārvaldes institūcijai saistībā par Komisijas Īstenošanas lēmuma izskatīšanu, izvērtēšanu un vajadzīgo dokumentu sagatavošanu lēmuma pārņemšanai attiecībā par Āfrikas cūku mēra riska zonām Latvijā:  1) pieņemot, ka gadā ir 14 Komisijas Īstenošanas lēmumi, un ievērojot to, ka, pēc www.csb.gov.lv datiem, vidējā bruto alga valsts sektorā 2018. gada pirmajos trijos mēnešos bija 1123,67 *euro* mēnesī un ka viena normatīvā akta sagatavošana lēmuma pārņemšanai varētu aizņemt vidēji trīs darbdienas, valsts pārvaldes administratīvās izmaksas ir šādas:  6,69 *euro* x 24 h x 14 x 1 x 1 = 2247,84 *euro*  Aprēķins un monetārais novērtējums administratīvo izmaksu samazinājumam valsts pārvaldes institūcijai saistībā par Komisijas Īstenošanas lēmuma izskatīšanu, izvērtēšanu un vajadzīgo dokumentu sagatavošanu lēmuma pārņemšanai attiecībā par Āfrikas cūku mēra riska zonām Eiropas Savienības dalībvalstīs:  1) no 2017. gada 1. augusta līdz 2018. gada 31. jūlijam pirms noteikumu projekta pieņemšanas bija 18 Komisijas Īstenošanas lēmumi, un, tā kā, pēc www.csb.gov.lv datiem, vidējā bruto alga valsts sektorā 2017. gadā bija 1101,97 *euro* mēnesī, bet 2018. gada pirmajos trijos mēnešos – 1123,67 *euro* mēnesī un vidējā bruto alga valsts sektorā gada laikā – 1112,82 *euro* mēnesī un viena normatīvā akta sagatavošana lēmuma pārņemšanai aizņēma vidēji 10 darbdienu, valsts pārvaldes administratīvās izmaksas bija šādas:  6,62 *euro* x 80 h x 18 x 1 x 1 = 9532,80 *euro*  Turpmāk nosakot noteikumos Nr. 83 Āfrikas cūku mēra riska zonas tikai Latvijas administratīvajā teritorijā, administratīvās izmaksas valsts pārvaldes institūcijai tiek samazinātas par 9532,80 *euro* –2247,84 *euro* = 7284,96 *euro.* |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no  Komisijas 2018. gada 27. augusta Īstenošanas lēmuma (ES) 2018/1205, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Komisijas Īstenošanas lēmums 2018/1205/ES). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Īstenošanas lēmuma 2018/1205/ES pielikuma I daļas 4. punkts | Noteikumu projekta 11. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas Īstenošanas lēmuma 2018/1205/ES pielikuma II daļas 4. punkta 86. apakšpunkts | Noteikumu projekta 12. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas Īstenošanas lēmuma 2018/1205/ES pielikuma II daļas 4. punkta 91. apakšpunkts | Noteikumu projekta 13. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas Īstenošanas lēmuma 2018/1205/ES pielikuma II daļas 4. punkta 98. apakšpunkts | Noteikumu projekta 14. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas Īstenošanas lēmuma 2018/1205/ES pielikuma II daļas 4. punkta 91. apakšpunkts | Noteikumu projekta 15. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas Īstenošanas lēmuma 2018/1205/ES pielikuma III daļas 1. punkta 8. apakšpunkts | Noteikumu projekta 16. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Komisijas Īstenošanas lēmumā 2018/1205/ES nav dota rīcības brīvība dalībvalstij ieviest tiesību normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļvietnē <http://www.zm.gov.lv> sabiedriskajai apspriešanai no 2018. gada 3. līdz 5. septembrim. |
| 2. | Sabiedrības līdzdalība projekta izstrādē | Noteikumu projekts 2018. gada 3. septembrī elektroniski nosūtīts saskaņošanai biedrībām “Lauksaimnieku organizāciju sadarbības padome” un “Zemnieku saeima”. |
| 3. | Sabiedrības līdzdalības rezultāti | Biedrības “Zemnieku saeima” 2018. gada 5. septembrī un „Lauksaimnieku organizāciju sadarbības padome” un „[Latvijas Cūku audzētāju asociācija](http://www.losp.lv/node/102)” 2018. gada 3. septembrī saskaņoja noteikumu projektu bez iebildumiem.  Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

Zemkopības ministrs Jānis Dūklavs

Tauriņa 67027064

Sigita.Taurina@zm.gov.lv